નોકરશાહીમાં દરેક વ્યક્તિની મહેચ્છા જે સ્થાન પર છે તેનાથી ઉચ્ચ હોદ્દા પર જવાની હોય છે અને એ હોદ્દો અને સ્ટેટસ પ્રાપ્ત કરવા માટે એ તમામ પ્રયાસો કરે છે. આ એક માનવ સહજ સ્વભાવ છે. પણ તમે ક્યારેય એવુ સાંભળ્યું છે, કે કોઇ વ્યક્તિએ ક્લાસ વન અધિકારીની નોકરી છોડી, એ હોદ્દાથી નીચે ગણાતી ક્લાસ ટૂ (વર્ગ 2)ની નોકરી સ્વીકારી હોય ? જો કોઇ આવુ કરે, તો લોકો તેને કદાચ અવ્યવહારુ અને પાગલ જ કહે. પણ ગીર જંગલમાં બાબરિયા રેન્જમાં પ્રોબેશનરી રેન્જ ફોરેસ્ટ ઓફિસર તરીકે ફરજ બજાવતા ડો. રાજન જાદવની કહાની કંઇક આવી જ છે.